ธันยาธนัส วงษ์สวัสดิ์ปภา

ธันยาธนัส วงษ์สวัสดิ์ปภา (1 กรกฎาคม 2525) เดิมมีชื่อจริงว่า ภารดี อยู่ผาสุข ชื่อเล่น เปิ้ล เป็นนักแสดง นางแบบ และพิธีกรชาวไทยเชื้อสายอิตาลี

ประวัติ
ธันยาธนัส วงษ์สวัสดิ์ปภา มีชื่อเดิมว่า ภารดี อยู่ผาสุข เกิดเมื่อวันที่ 1 กรกฎาคม พ.ศ. 2525 เป็นนักแสดงชาวไทยเชื้อสายอิตาลี มารดาเป็นชาวไทยชื่อณัฏฐา อยู่ผาสุก มีน้องสาวคนหนึ่งอยู่ประเทศอิตาลี เธอเข้ารับการศึกษาระดับอนุบาลที่โรงเรียนไกรอำนวยวิทยา, ระดับประถมศึกษาที่โรงเรียนบางบัว, ระดับมัธยมศึกษาที่โรงเรียนสวนกุหลาบวิทยาลัย นนทบุรี ระดับอุดมศึกษาที่คณะวิทยาการจัดการ สาขานิเทศศาสตร์ มหาวิทยาลัยสวนดุสิต และระดับปริญญาโท การบริหารการสื่อสาร คณะนิเทศศาสตร์ มหาวิทยาลัยเกษมบัณฑิต

มีผลงานในวงการชิ้นแรก ๆ คือแสดงในมิวสิกวิดีโอเพลง ม้ามืด ของสมชาย เข็มกลัด และแสดงภาพยนตร์โฆษณาโยเกิร์ตพร้อมดื่มดัชมิลล์ยูเอชทีกับจุลจักร จักรพงษ์ มีผลงานสร้างชื่อคือละครเรื่อง ขิงก็ราข่าก็แรง รับบทเป็น ภรณี

ธันยาธนัสสมรสกับเชื้อชาตินที วงษ์สวัสดิ์ปภา (นามเดิม: เชื้อชาติ วงศ์สวัสดิ์) ซึ่งเป็นนักแสดงและนายแบบ เมื่อวันที่ 25 ตุลาคม พ.ศ. 2557 ภายหลังเธอและสามีได้เปลี่ยนชื่อและนามสกุลใหม่ โดยเธอใช้ชื่อว่าธันยาธนัส ทั้งเปลี่ยนการสะกดชื่อเล่น จาก "เปิ้ล" เป็น "เปิ้น" และสามีชื่อเชื้อชาตินที ส่วนนามสกุลเปลี่ยนเป็น วงษ์สวัสดิ์ปภา ทั้งคู่ มีบุตร-ธิดา ด้วยกัน 2 คน บุตรสาวคนที่ 1 ชื่อ วริสรา วงษ์สวัสดิ์ปภา ชื่อเล่น กาย่า (เกิด 2 กันยายน 2558) บุตรสาวคนที่ 2 ชื่อเล่น นารา (เกิด 1 มิถุนายน 2560)  ,

ผลงาน

ละคร

มิวสิกวิดีโอ

พิธีกร
 คนดังนั่งเคลียร์ (ช่วงเคลียร์สุขภาพและความงาม)

ธุรกิจส่วนตัว 
ธุรกิจส่วนตัวของ เปิ้ล ธันยาธนัส ร่วมกับ นิว เชื้อชาตินที มีดังนี้

อ้างอิง

แหล่งข้อมูลอื่น 
 

นักแสดงชาวไทย
บุคคลที่ยังมีชีวิตอยู่
ชาวไทยเชื้อสายอิตาลี
บุคคลจากโรงเรียนสวนกุหลาบวิทยาลัย นนทบุรี
บุคคลจากคณะวิทยาการจัดการ มหาวิทยาลัยสวนดุสิต
บุคคลจากคณะนิเทศศาสตร์ มหาวิทยาลัยเกษมบัณฑิต